CELEX: 32017R2368
Language: da
Date: 2017-12-18 00:00:00
Title: Kommissionens gennemførelsesforordning (EU) 2017/2368 af 18. december 2017 om ændring af gennemførelsesforordning (EU) 2017/325 om indførelse af en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

19.12.2017   
            
            
               DA
            
            
               Den Europæiske Unions Tidende
            
            
               L 337/24
            
         KOMMISSIONENS GENNEMFØRELSESFORORDNING (EU) 2017/2368
   af 18. december 2017
   om ændring af gennemførelsesforordning (EU) 2017/325 om indførelse af en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlaments og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 9, stk. 4, og
   ud fra følgende betragtninger:
   
               (1)
            
            
               Ved gennemførelsesforordning (EU) 2017/325 (2) indførte Kommissionen en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EU) 2016/1036.
            
         
               (2)
            
            
               Gennemførelsesforordning (EU) 2017/325 gav imidlertid ikke mulighed for, at virksomheder, der ikke eksporterede garn med høj styrke af polyestere i den oprindelige undersøgelsesperiode, kunne anmode om en undersøgelse af, om de også kunne være omfattet af den toldsats, der pålægges de samarbejdsvillige virksomheder, der ikke indgår i stikprøven.
            
         
               (3)
            
            
               En sådan undersøgelse ville kunne foretages, hvis Kommissionen modtager tilstrækkelig dokumentation fra en ny eksportør eller producent i det pågældende eksportland for, at denne 1) ikke har eksporteret varen i den undersøgelsesperiode, som foranstaltningerne var baseret på, 2) ikke er forretningsmæssigt forbundet med en eksportør eller producent, der er omfattet af de indførte foranstaltninger, og 3) enten har eksporteret de pågældende varer eller har indgået en uigenkaldelig kontraktmæssig forpligtelse om at eksportere en betydelig mængde til Unionen efter udløbet af undersøgelsesperioden.
            
         
               (4)
            
            
               Gennemførelsesforordning (EU) 2017/325 bør derfor ændres, for at nye eksportører kan få mulighed for at anmode om en sådan undersøgelse.
            
         
               (5)
            
            
               Foranstaltningerne i nærværende forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036.
            
         
               (6)
            
            
               På baggrund af ovenstående bør artikel 1 i gennemførelsesforordning (EU) 2017/325 ændres —
            
         VEDTAGET DENNE FORORDNING:
   Artikel 1
   I artikel 1 i gennemførelsesforordning (EU) 2017/325 tilføjes følgende stk. 5:
   
      »5.   Hvis en part i Folkerepublikken Kina over for Kommissionen fremlægger tilstrækkelig dokumentation for:
      
                  a)
               
               
                  at denne ikke eksporterede de varer, der er beskrevet i stk. 1, med oprindelse i Folkerepublikken Kina i den oprindelige undersøgelsesperiode (1. juli 2008-30. juni 2009),
               
            
                  b)
               
               
                  at denne ikke er forretningsmæssigt forbundet med en eksportør eller producent, der er omfattet af de foranstaltninger, som indføres ved denne forordning, og
               
            
                  c)
               
               
                  at denne enten har eksporteret de varer, der er beskrevet i stk. 1, eller har indgået en uigenkaldelig kontraktmæssig forpligtelse om at eksportere en betydelig mængde til Unionen efter udløbet af den oprindelige undersøgelsesperiode,
               
            kan Kommissionen ændre bilag I med henblik på at lade nævnte part være omfattet af tolden for samarbejdsvillige producenter, der ikke indgår i stikprøven, dvs. 5,3 %.«
   
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. december 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 30.6.2016, s. 21.
   
      (2)  Kommissionens gennemførelsesforordning (EU) 2017/325 af 24. februar 2017 om indførelse af en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 49 af 25.2.2017, s. 6).